Мектеп бітіруші сыныптардағы оқу пәндерінің 70%-ы дәстүрлі форматта оқытылады
DATE: 22:59, 12 Қаңтар 2021 | GMT +5
TITLE: Мектеп бітіруші сыныптардағы оқу пәндерінің 70%-ы дәстүрлі форматта оқытылады
URL: https://kaz.inform.kz/news/mektep-bitirushi-synyptardagy-oku-panderinin-70-y-dasturli-formatta-okytylady_a3740333/
META: DATE: 22:59, 12 Қаңтар 2021 | GMT +5
TOTAL WORDS: 113
AUTHOR(S):
TEXT: Мектеп бітіруші сыныптардағы оқу пәндерінің 70%-ы міндетті түрде дәстүрлі форматта, ал қалған 30%-қашықтан оқытылатын болады. Мектептерде икемделген сабақ кестелері жасалады. Кезекші сыныптардағы оқушылардың саны бұрынғыдай 15 адамнан аспауы қажет. «Мектеп бітіруші сынып оқушыларының атааналары балаларының дәстүрлі форматта оқуына рұқсат беруді сұраған болатын. Бұл мәселені жергілікті жерлердегі бас санитарлық дәрігерлер реттейді. Бірақ мектеп бітіруші сыныптардағы оқушылар негізгі пәндерді міндетті түрде мектеп қабырғасында оқулары тиіс. Қандай пәндер дәстүрлі форматта оқылады, ал қайсысы қашықтан жүргізілетінін әр мектептің әкімшілігі өзі шешеді. Сонымен қатар барлық білім беру ұйымына әдістемелік ұсынымдар жолданды. Биылғы оқу жылында мектеп бітіруші сынып оқушыларының саны 440 мыңнан асатынын атап өткім келеді», - деді ҚР Мектепке дейінгі білім және орта білім комитетінің төрайымы Майра Мелдебекова
